laion/Wikipedia-Exotic huggingface dataset:
הבחירות הפרלמנטריות באיסלנד 1995

הבחירות הפרלמנטריות באיסלנד 1995 התקיימו ב-8 באפריל 1995. מפלגת העצמאות שמרה על מעמדה כמפלגה הגדולה ביותר בפרלמנט כשזכתה ב-25 מושבים מתוך 63. אחרי הבחירות הוקמה קואליציה יחד עם המפלגה הפרוגרסיבית, וראש הממשלה דוד אודסון המשיך לקדנציה נוספת. Nohlen & Stöver
Christmas Time Is in the Air Again

Christmas Time Is in the Air Again הוא סינגל שיווקי, שהוקלט על ידי הזמרת-יוצרת האמריקאית מריה קארי, מתוך אלבום האולפן השלוש עשרה שלה, Merry Christmas II You. השיר יצא לאור ב-2 בדצמבר 2012, על ידי חברת התקליטים איילנד דאף ג'אם מיוזיק גרופ, כסינגל השיווקי הראשון מתוך האלבום. השיר הגיע למקום הראשון במצעד השירים הדיגיטליים שבקוריאה הדרומית. השיר נכתב על ידי מריה קארי ומארק שיימן, הולחן על ידי קארי והופק על ידי קארי ושיימן גם כן. בנוסף לעובדה שזכה השיר להצלחה במצעד השירים הדיגיטליים שבקוריאה הדרומית, הוא גם זכה להצלחה במצעד ההורדות של המדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.6 מיליון השמעות. סרטון השיר "Christmas Time Is in the Air Again" באתר יוטיוב Mariah Carey - Christmas Time Is In The Air Again single review, Entertainment Focus, ‏2012-12-12 (באנגלית) Carey Mariah, Shaiman Marc, Carey Mariah, Christmas Time Is In the Air Again, Musicnotes.com, ‏2010-12-03 국내 대표 음악 차트 가온차트!, gaonchart.co.kr Mariah Carey – Christmas Time Is in the Air Again (באנגלית), נבדק ב-2020-04-28 Christmas Time Is In The Air Again, נבדק ב-2020-04-28
יוסי רוזן

יוסי רוזן (נולד ב-13 באוקטובר 1979) הוא כדורגלן עבר ישראלי ששיחק בעמדת הקשר. רוזן התחיל את הקריירה שלו בקבוצת הנוער של הפועל פתח תקווה. ב-22 באוגוסט 1997 ערך את הופעת הבכורה שלו בקבוצה הבוגרת בהפסד 1–3 לבני יהודה במסגרת גביע הטוטו. ב-4 באפריל 1998, ערך רוזן את הופעת הבכורה שלו במסגרת הליגה בהפסד 1–2 להפועל כפר סבא. ב-1 במאי 1999, הבקיע את שער הבכורה שלו בקבוצה הבוגרת בתיקו 2-2 נגד כפר סבא. ב-30 ביולי 2003 חתם בהפועל תל אביב. ב-14 באוגוסט 2003, ערך רוזן את הופעת הבכורה שלו בתיקו 1-1 נגד בננטס ירוואן הארמנית, בה גם כבש את שער הבכורה שלו בקבוצה. בעונתו הראשונה בהפועל היה אחד משחקני המפתח של הקבוצה, בה רשם 29 הופעות וכבש שתי שערים. בעונתו השנייה רשם רק 12 הופעות, ובסיומה שוחרר מהקבוצה. בקיץ 2005, חתם בהכח עמידר רמת גן מהליגה הלאומית. בסיום העונה, העפיל עם הכח לליגת העל לראשונה מזה 21 שנים. ב-12 ביולי 2007 חתם רוזן בבני יהודה. בינואר 2008 חזר להפועל פתח תקווה, ששיחקה אז בליגה הלאומית. בסיום העונה, חזרה פתח תקווה לליגת העל אחרי שנה בלאומית. ב-15 ביולי 2009 חתם בהפועל אשקלון. ב-15 בדצמבר 2009, חתם במכבי הרצליה. בקיץ 2010 חתם בהפועל מחנה יהודה מליגה ב', ובסיום העונה פרש מכדורגל. לזכותו של רוזן, שתי הופעות בנבחרת ישראל, אותם ערך בשנת 2002 בהפסד 1–7 לגרמניה ובהפסד 1–4 לדנמרק. יוסי רוזן, באתר ההתאחדות לכדורגל בישראל יוסי רוזן, באתר Transfermarkt יוסי רוזן, באתר National Football Teams משה גוזגל, הפועל ת"א: יוסי רוזן חתם לשלוש שנים, באתר ynet, 30 ביולי 2003 מוטי פשכצקי, יוסי רוזן שוחרר מהפועל ת"א, באתר nrg‏, 28 ביוני 2005 רותם גרוסמן, בני יהודה: יוסי רוזן חתם ל-3 עונות, באתר ynet, 12 ביולי 2007 אופירה אסייג, ‏רוזן חתם באשקלון: שמח לשתף פעולה עם אורי, באתר ONE‏, 15 ביולי 2009 איציק יצחקי‏, יוסי רוזן סיכם במכבי הרצליה, באתר וואלה, 15 בדצמבר 2009
I Want to Know What Love Is

I Want to Know What Love Is (בעברית: אני רוצה לדעת מהי אהבה) הוא סינגל שהוקלט על ידי הלהקה הבריטית-אמריקאית פורינר, מתוך אלבום האולפן Agent Provocateur. בנוסף לכך, נכלל השיר בפסקול הסרט "איים אבודים", בו נכללו להיטים נוספים כמו "Total Eclipse of the Heart" ו-"Alone Again (Naturally)", ובסרט "ילדים טובים". השיר הגיע למקום הראשון במצעד הבילבורד הוט 100. I Want to Know What Love Is (בעברית: אני רוצה לדעת מהי אהבה) הוקלט מחדש בשנת 2009, על ידי הזמרת-יוצרת האמריקאית מריה קארי. השיר יצא לאור באותה השנה בה הוקלט, על ידי חברת התקליטים איילנד רקורדס, כסינגל מתוך אלבום האולפן השנים עשר שלה, Memoirs of an Imperfect Angel. השיר הגיע למקום הראשון במצעד השירים שבברזיל. קארי צילמה את הווידאו קליפ של "I Want To Know What Love Is" בספטמבר 2009, בניו יורק סיטי, בבימויו של הייפ ויליאמס. הקליפ הוקרן באתר האינטרנט הרשמי של קארי ב-13 בנובמבר 2009. הקליפ מציג קטעים של קארי מאצטדיון יאנקי, בשילוב עם סצנות שונות. ההופעה של מריה קארי עם השיר זכתה להצלחה רבה כאשר צברה למעלה מ-150 מיליון צפיות. מידע על היצירה "I Want to Know What Love Is" באתר מיוזיק בריינז גרסאות נוספות ל"I Want to Know What Love Is" באתר SecondHandSongs Foreigner - Agent Provocateur, Discogs (באנגלית) Lost Islands (2008) - IMDb, נבדק ב-2020-04-28 Foreigner, Billboard The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "British single certifications – Foreigner". British Phonographic Industry. Retrieved April 10, 2020. Select singles in the Format field. Select Platinum in the Certification field. Type Foreigner in the "Search BPI Awards" field and then press Enter. Gold & Platinum, RIAA (באנגלית) מריה קארי, סי. "טריקי" סטיוארט, ג'יימס "ביג ג'ים" רייט, רנדי ג'קסון Mariahcarey.com news.news, web.archive.org, ‏2009-09-08 Release group “Memoirs of an Imperfect Angel” by Mariah Carey - MusicBrainz, musicbrainz.org Memoirs of an imperfect Angel (International Version), נבדק ב-2020-04-28 Memoirs of an Imperfect Angel - Mariah Carey | Songs, Reviews, Credits | AllMusic (באנגלית אמריקאית), נבדק ב-2020-04-28 Brazil / Brasil, dx.doi.org Singersroom, Mariah Carey Finds Love In Reunion With Hype Williams, Singersroom.com, ‏2009-09-28 (באנגלית) Mariah Carey (באנגלית) Mariah Carey - I Want To Know What Love Is (Official Video) Mariahcarey.com news.news, web.archive.org, ‏2009-09-14 I Want to Know What Love Is (The Remixes) by Mariah Carey (באנגלית בריטית), נבדק ב-2020-04-28 "대한민국 지식문화 대표브랜드 교보문고에 오신 것을 환영합니다. 로그인하시면 다양한 지식문화 서비스를 경험할 수 있습니다. 회원님의 웹브라우저 또는 PC환경에 따라 팝업창로그인 페이지가 제대로 작동하지 않을 수도 있습니다. 본 웹페이지에서 다시 ID와 비밀번호를 입력하여 주시면 정상적으로 로그인 하실 수 있습니다" (in Korean). Kyobobook.co.kr. Retrieved March 7, 2014., www.kyobobook.co.kr Connecting to the iTunes Store., itunes.apple.com I Want to Know What Love is, 2009-11-30, נבדק ב-2020-04-28 I Want To Know What Love Is, 2009-12-04, נבדק ב-2020-04-28
Ma Adesh Feeha

Ma Adesh Feeha (בערבית: ما أدش فيها, בעברית: נמאס לנו) הוא אלבום הבכורה של להקת המטאל הערבית ישראלית חלאס. האלבום מכיל מסרים פוליטיים ברורים נגד הכיבוש הישראלי ביהודה ושומרון. כמה מהשירים באלבום מדברים על האלימות של הצבא הישראלי כלפי אזרחים פלסטינים חפים מפשע, על העוני בחברה הפלסטינית כתוצאה מהכיבוש ועוד. הלהקה אמנם מגדירה עצמה פלסטינית, אך כל חבריה מתגוררים בישראל. השירים באלבום הם זועמים וכועסים, ותומכים במדינה פלסטינית עצמאית בגדה המערבית. עוד מדבר האלבום על החיים הקשים במחנות פליטים פלסטיניים בארץ. שם האלבום, "נמאס לנו", מתייחס ליחס של מדינת ישראל כלפי הפלסטינים. האלבום הוא מיוחד במינו מבחינה מוזיקלית, שכן הוא משלב מוזיקה ערבית עם הבי מטאל. חברי הלהקה העידו כי את ההשראה שלהם הם שואפים מאמנים רבים משני הצדדים, לדוגמה איירון מיידן ובלאק סבאת' לצד אום כולתום. את ההשראה הזו ניתן לשמוע באלבום ובשיריו, המכילים מוזיקת מטאל אגרסיבית לצד אלמנטים מזרחיים, או נגינת סולמות ערביים עם גיטרות המכוונות על דיסטורשן. השיר הפותח באלבום, Inta Omri (בערבית: إنْتَ عُمْرِي) הוא למעשה גרסת כיסוי לשיר אינתה עומרי של הזמרת המצריה אום כולתום. לשיר נעשו גרסאות כיסוי רבות שלקחו אותו למקומות שונים, כמו למשל אריס סאן שבשירו "בום פאם" השתמש בריף הגיטרה הפותח של היצירה, כדי לאלתר עליו סולמות יווניים. הלהקה לקחה את היצירה לכיוון של אוריינטל מטאל כאשר הם מנגנים את היצירה עם גיטרות חשמליות (דיסטורשן) ותופים חזקים. האלבום באתר אמזון מידע על האלבום Ma Adesh Feeha באתר MusicBrainz
הלומים

הלומים הוא סרט דרמה ישראלי משנת 2018, שבוים ונכתב על ידי ארז מזרחי וסהר שביט. הסרט עוקב אחר מנשה (עמוס תמם), חייל הלום קרב שחוזר אחרי תום מלחמת ששת הימים לביתו. מנשה הוא נהג משאית שחוזר הלום קרב ממלחמת ששת הימים, בה איבד את חברו הטוב ביותר, אייל. הוא חוזר לביתו ואל אשתו דפנה (אדווה בולה) ואל בנו שלומי, אותו דפנה ומנשה הביאו לפני פרוץ המלחמה. העלילה של הסרט מתקיימת לפני פרוץ מלחמת יום כיפור, שש שנים אחרי תום מלחמת ששת הימים. מנשה (עמוס תמם) – הדמות הראשית בסרט. חייל שחוזר ממלחמת ששת הימים הלום קרב לאחר שאיבד שם את חברו הטוב ביותר אייל. במקצועו הוא נהג משאית. בעלה של דפנה ואביו של שלומי. דפנה (אדווה בולה) – אשתו של מנשה ואמו של שלומי. לאחר שמנשה חוזר מהמלחמה הלום קרב, היא מנסה לשמור על התא המשפחתי ופונה אל הצבא בבקשת עזרה. שלומי (רועי פינק) – בנם של מנשה ודפנה. בן 10. "הלומים", במסד הנתונים הקולנועיים IMDb (באנגלית) "הלומים", במסד הנתונים הקולנועיים KinoPoisk (ברוסית) "הלומים", במיזם "אישים" לתיעוד היצירה הישראלית שמוליק דובדבני, ביקורת סרט: "הלומים" - מתכוון לטוב, אבל לא נחרט בזיכרון, באתר ynet, 17 בינואר 2018
צביעת גראם

צביעת גראם מיועדת להבדלה ראשונית בין קבוצות חיידקים. כדי לראות את החיידקים מבעד למיקרוסקופ אור, צריך לצבוע אותם. במהלך ניסויי צביעה כדי להבדיל בין חיידקים לסביבה התאית שבה הם נמצאים, מצא בשנת 1884 הרופא הדני הנס כריסטיאן גראם (Hans Christian Gram) כי צביעה בסגול, אחריה צביעה ביוד ושטיפה באלכוהול צובעת רק חלק מהחיידקים. מאז נקראת הצביעה על שמו. בפרסום המקורי של השיטה הוא התנצל על כך שהצביעה שפיתח טובה רק לחלק מהחיידקים. צביעת גראם מבדילה בין החיידקים שנצבעים, שמכונים חיידקים גראם-חיוביים (+g), לחיידקים שאינם נצבעים, שמכונים חיידקים גראם-שליליים (-g) כלומר בעלי דופן-תא עבה או דקה, בהתאמה. הצביעה הנגדית, המאפשרת לראות גם את החיידקים הגראם-שליליים, הוספה מאוחר יותר. הצביעה מתבצעת באמצעות הכנת תתקין של חיידקים על זכוכית נושאת וייבושו באמצעות העברה על להבה לזמן קצר. בשלב הראשון צובעים את הדגימה בצבע סגול, למשל סגול גבישי (crystal violet). בשלב השני שוטפים את הדגימה בתמיסת יוד - היוצר תצמיד עם הצבע הסגול. עד לשלב זה נצבעים כל החיידקים. שטיפה באתנול, או בכוהל אחר, מסלקת את תצמיד הצבע הסגול-יוד מהחיידקים הגראם-שליליים אך לא מהגראם-חיוביים. צביעה נגדית בצבע ורוד, (למשל ספרנין), צובעת שוב את כל החיידקים. התוצאה הסופית מראה חיידקים גראם-חיוביים בצבע כחול-סגול ואילו חיידקים גראם-שליליים בצבע אדום-ורוד. צביעת גראם אינה שיטה מדויקת במיוחד. כאמור, זוהי שיטה להבדלה ראשונית; במקרים רבים יש לשלבה עם שיטות אחרות ולהצליב את התוצאות. גורמים רבים עלולים להביא לתוצאות שגויות בצביעת גראם, כגון התיישנות הצבעים, ביצוע לא נכון של הצביעה, גיל החיידקים הנבדקים (חיידקים "זקנים" קולטים פחות את הצבע הסגול ועלולים להיראות שליליים אף על פי שהם חיוביים) ועוד. למרות הוותק הרב של השיטה, היא משמשת עד ימינו כקריטריון ראשון במעלה לאבחון וזיהוי חיידקים במעבדה הקלינית. השיטה הייתה קריטריון ראשוני למיון טקסונומי של חיידקים, עד שנות ה-70, אז החליפה אותה השיטה הגנטית (השוואת רצפים של גנים שמורים). ההבדל במעטפת תאי החיידקים, בעיקר בדופן, הגורם לחלק מהם לשמור (למרות השטיפה באתנול) על תצמיד הצבע הסגול והיוד (החיידקים הגראם-חיוביים) ובאחרים לאבד אותו עקב השטיפה (החיידקים הגראם-שליליים — הללו קולטים את הצבע הנגדי, הוורוד, במקום התצמיד הסגול שנשטף מהם) אינו שרירותי, אלא מעיד על הבדלים משמעותיים בין שתי קבוצות החיידקים. כל החיידקים הנצבעים חיובית בצביעה זו, מלבד סוג אחד - Deinococcus, מרוכזים בחטיבות ה-actinobacteria וה-firmicutes. שיטות נוספות לצביעת חיידקים הן: צביעת נבגים (בצבע ירוק) צביעת קפסולה (בצבע שחור) צביעת ציל-נילסן - צביעה חומצית בקרבול פוקסין מדיה וקבצים בנושא צביעת גראם בוויקישיתוף צביעת גראם, באתר אנציקלופדיה בריטניקה (באנגלית)
ג'ורג'ו סומר

ג'ורג'ו סומר (בגרמנית: Giorgio Sommer; ‏ 1834, פרנקפורט – 1914, נאפולי) היה צלם גרמני, מחשובי הצלמים באירופה במאה ה-19. סומר פתח סטודיו לצילום בשווייץ. בשנת 1856 העביר את הסטודיו שלו לנאפולי, איטליה, ויצר שותפות עסקית עם אדמונד בהלה, בעל סטודיו לצילום ברומא. השניים זכו בפרסים רבים על עבודתם: לונדון-1862, פריז-1867, וינה-1873, נירנברג- 1885 ואף מונו לצלם את ויטוריו אמנואלה השני, מלך איטליה. השותפות התקיימה עד 1874. לאחר פירוק השותפות כל צלם פעל בנפרד, וסומר פתח ארבעה סטודיואים נוספים במקביל. עמוד התפרצות בוזוב יציקת גבס של קורבן ההתפרצות בפומפיי יציקת גבס של כלב קורבן ההתפרצות בפומפיי שרידי מקדש בפומפיי צילום הר וזוב בנאפולי עגלת כלבים בלוצרן תיאטרון סן קרלו אוכלי ספגטי בנאפולי צילום של פרסקו מפומפיי מאת סומר ובהלה במוזיאון הלאומי לארכאולוגיה של נאפולי שער טיטוס מדיה וקבצים בנושא ג'ורג'ו סומר בוויקישיתוף
הרמזים של בלו ואתם!

הרמזים של בלו ואתם! (באנגלית: !Blue's Clues & You) היא סדרת טלוויזיה אמריקאית לילדים. הסדרה היא אתחול לסדרה הרמזים של בלו, הסדרה שודרה לראשונה ב-11 בנובמבר 2019 בניקלודיאון. בישראל הסדרה שודרה לראשונה ב-5 באפריל 2020 בניק ג'וניור. הסדרה היא בת שתי עונות ו-38 פרקים באורך 23 דקות. בכל פרק, בלו שמה את כפותיה על שלושה רמזים, והמנחה צריך להסיק אותם כדי לדעת מה בלו רוצה לעשות. במאי הדיבוב של הסדרה הוא תומר שביט, ומפיקת הדיבוב של הסדרה היא ענבר שטגר עזרא. "הרמזים של בלו ואתם!", במסד הנתונים הקולנועיים IMDb (באנגלית) "הרמזים של בלו ואתם!", במסד הנתונים הקולנועיים KinoPoisk (ברוסית) הרמזים של בלו ואתם!, במיזם "אישים" לתיעוד היצירה הישראלית Tyler Coates, Children’s & Family Emmy Awards: Disney Dominates Nominations, The Hollywood Reporter, ‏2023-11-02 (באנגלית אמריקאית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אלכסה דמי

אלכסה דמי (באנגלית: Alexa Demie; נולדה ב-11 בדצמבר 1990) היא שחקנית וזמרת אמריקאית ממוצא יהודי. ידועה בעיקר בזכות תפקידה בתור מאדי בסדרה "אופוריה". נולדה בשם אלכסה דמי וילסון ויינרסטורם (Alexa Demie Wilson Vanerstrom), גדלה בלוס אנג'לס שבקליפורניה, ארצות הברית, עם אמה, רוז מנדז, שעסקה כאמנית איפור. אמה היא מהגרת מקסיקנית ממשפחה נוצרית. אביה ממוצא גרמני-נוצרי מצד אביו, וממוצא יהודי-אשכנזי מצד אמו. למרות שגדלה בעיקר על ידי אמה מגיל שמונה ואילך, לדבריה היא שומרת על קשר טוב עם אביה. סבה הוא המוזיקאי דניס וילסון שהיה חבר בלהקת "הביץ' בויז" ואחיו של הסולן בריאן וילסון. דמי הייתה שחקנית אורחת בסדרות טלוויזיה כמו "ריי דונובן", "אהבה" ו-"The OA". בשנת 2018 הופיעה דמי בסרט "שנות התשעים". בשנת 2019 החלה לגלם את דמותה של מאדי פרז בסדרה הדרמה של HBO, "אופוריה". בשנת 2019, הצטרפה לקאסט של הסרט "גלים" לצד סטרלינג קיי בראון ולזה של הסרט "מיינסטרים", בבימויו של ג'יה קופולה. מדיה וקבצים בנושא אלכסה דמי בוויקישיתוף אלכסה דמי, ברשת החברתית אקס (טוויטר) אלכסה דמי, ברשת החברתית אינסטגרם אלכסה דמי, סרטונים בערוץ היוטיוב אלכסה דמי, במסד הנתונים הקולנועיים IMDb (באנגלית) אלכסה דמי, באתר Rotten Tomatoes (באנגלית) אלכסה דמי, באתר Metacritic (באנגלית) אלכסה דמי, באתר אפל מיוזיק (באנגלית) אלכסה דמי, באתר ספוטיפיי אלכסה דמי, באתר סאונדקלאוד (באנגלית) אלכסה דמי, באתר MusicBrainz (באנגלית) אלכסה דמי, ברשת החברתית אינסטגרם אלכסה דמי, ברשת החברתית אקס (טוויטר) McCarthy, Lauren (14 ביוני 2019). "New Faces: Alexa Demie, Euphoria's Fearless Breakout Star". W Magazine. נבדק ב-26 ביולי 2019. {{cite web}}: (עזרה) "Alexa Demie: this is the girl". The Face (באנגלית בריטית). נבדק ב-2020-01-21. Morales de la Cruz, Atenea (3 ביולי 2019). "Alexa Demie nos cuenta sobre su papel en Euphoria, la serie que te va a dejar sin aliento". Vogue (בספרדית). נבדק ב-10 באוגוסט 2019. {{cite web}}: (עזרה) https://peopleenespanol.com/chica/alexa-demie-interview/. {{cite web}}: חסר או ריק |title= (עזרה) http://ethnicelebs.com/alexa-demie/ Thomas, Leah Marilla (23 ביוני 2019). "Who Plays Maddy On 'Euphoria'? Alexa Demie Says Her Character Is A "Female Patrick Bateman"". Bustle.com. נבדק ב-26 ביולי 2019. {{cite web}}: (עזרה) N'Duka, Amanda (1 באוגוסט 2017). "Alexa Demie Set For Jonah Hill's 'Mid '90s'; Tommy Dorfman Cast In 'Fluidity'". Deadline Hollywood. נבדק ב-26 ביולי 2019. {{cite news}}: (עזרה) Andreeva, Nellie; Hipes, Patrick (5 ביוני 2018). "Zendaya To Topline HBO's Drama Pilot 'Euphoria'; Storm Reid, Maude Apatow, Astro & Eric Dane Co-Star". Deadline Hollywood. נבדק ב-26 ביולי 2019. {{cite web}}: (עזרה) Petski, Denise (11 ביולי 2019). "'Euphoria' Renewed For Season 2 By HBO". Deadline Hollywood. נבדק ב-26 ביולי 2019. {{cite web}}: (עזרה) Kroll, Justin (15 באוגוסט 2018). "'Mid90s' Actress Alexa Demie Joins Lucas Hedges, Sterling K. Brown in A24's 'Waves' (EXCLUSIVE)". Variety. נבדק ב-26 ביולי 2019. {{cite web}}: (עזרה) Fleming, Mike, Jr. (14 במאי 2019). "Johnny Knoxville, Chris Messina, Alexa Demie, Colleen Camp Join Gia Coppola's 'Mainstream'". Deadline Hollywood. נבדק ב-26 ביולי 2019. {{cite web}}: (עזרה)
הברית העממית (איסלנד)

הברית העממית (באיסלנדית: Alþýðubandalagið) הייתה מפלגה איסלנדית-סוציאליסטית שפעלה בין השנים 1956 עד לשנת 1998. המפלגה הוקמה ב-4 באפריל 1956 כתוצאה ממיזוג של שתי מפלגות- המפלגה הסוציאליסטית יחד עם המפלגה הסוציאל-דמוקרטית. המפלגה לא הייתה מפלגה קומוניסטית, אבל בעבר הייתה רפרנטית של התנועה הקומוניסטית העולמית. המפלגה התנגדה לנוכחות צבאית-אמריקאית וכן התנגדה להצטרפות לאיחוד האירופי או לברית נאט"ו. בכל שנות קיומה המפלגה הייתה חלק מ-5 ממשלות- ממשלתו האחרונה של הרמן יונסון בין השנים 1956–1958. בנוסף, המפלגה לקחה גם חלק בממשלתו של אולאפור יוהאנסון בין השנים 1971–1974 ובשנים 1974–1978 הייתה חברה בממשלתו של גייר הלגרימסון ממפלגת העצמאות. הפעם האחרונה שהמפלגה לקחה חלק בממשלה כלשהי היה בין השנים 1988–1991 בממשלתו של סטינגרימור הרמנסון מהמפלגה הפרוגרסיבית. למפלגה הייתה גם תנועת נוער שהוכרה בשם האיסלנדי ÆFAB. מדיה וקבצים בנושא הברית העממית בוויקישיתוף Christina Bergqvist (1 בינואר 1999). Equal Democracies?: Gender and Politics in the Nordic Countries. Nordic Council of Ministers. pp. 319–. ISBN 978-82-00-12799-4. {{cite book}}: (עזרה)
יוסף זיידנר

יוסף זיידנר (15 בדצמבר 1860 – 5 ביוני 1942) היה פעיל ציוני ומתומכיו הראשונים של בנימין זאב הרצל, תעשיין ומהנדס ארצישראלי. נמנה עם מייסדי בית החרושת סיליקט בתל אביב. יוסף זיידנר נולד בב' בטבת תרכ"א (1860) במריופול שבמזרח אוקראינה, אז חלק מן האימפריה הרוסית. אביו, נפתלי, היה סוחר ועסקן מכובד ונמנה עם משפחת הברון גינצבורג. בילדותו למד ב"חדר" והמשיך בלימודיו בתיכון. בנעוריו הצטרף ל"חובבי ציון". לאחר סיום לימודיו יצא ללימודי הנדסת מכונות וחשמל במכון הטכנולוגי של ציריך. שם למד אצל הפיזיקאי היינריך פרידריך ובר (Heinrich Friedrich Weber). סיים לימודיו באוניברסיטה בשנת 1885, שב לאוקראינה ומצא משרה ביקטרינוסלב כמהנדס מכונות. במשרה זו החזיק עד 1891. הושפע מהופעתו של מנחם אוסישקין באחד מבתי הכנסת בעיר, שבה הטיף ליישוב ארץ ישראל. הגיע לארץ ישראל בפברואר 1891 ושהה שם כ-10 חודשים במטרה למצוא שטח מתאים להתיישבות יהודים. בשנת 1893 לערך נשלח מטעם אגודת "אחוה" ביקטרינוסלב לקנות אדמה בחורן (כיום חלק ממחוז דרעא בסוריה) עבור מאה משפחות עולים. הוא הצליח לקנות שטח של 88,000 דונם בסביבות מזריב, בעבר הירדן המזרחי. אולם, בטרם הונפקו הקושאנים הוציאו רשויות העות'מאניות צו שאסר העברת קרקעות לידי יהודים. על מנת להציל את הקרקעות שנקנו נסע זיידנר לפריז, נפגש עם הברון רוטשילד והוחלט להעביר את הקרקעות לידיו להמשך הטיפול בעניין. באותה שנה עזב את רוסיה ועבר לווינה, שבה מצא משרה כמנהל תחנת כוח חשמלית. בתפקיד זה עבד עד 1920. במקביל ערך משנת 1901 את כתב העת המקצועי "חשמל ומכונות" (Elektrotechnik und Maschinenbau). בווינה הצטרף לאגודת הסטודנטים הציונית "קדימה". הצטרף לבנימין זאב הרצל ונמנה עם עוזריו. סייע להרצל בארגון הקונגרס הציוני העולמי הראשון בו אף השתתף כציר, וסייע לו ביסוד השבועון הציוני "די וולט". בנובמבר 1898 התלווה להרצל בביקורו בארץ ישראל והציג בפני הקיסר הגרמני את תוכניותיו לפיתוח הארץ. לאחר מכן השתתף בקונגרס הציוני העולמי השלישי. ערך תוכניות מפורטות לפיתוח ארץ ישראל המופיעות בספרו של הרצל "אלטנוילנד". כבר ב-1901 העלה בפני הרצל תוכניות להקמת מפעל ללבני סיליקט בארץ ישראל. ב-1917 הכין תוכניות להפקת חשמל ממי הירדן ושלחן להנהלה הציונית בלונדון. עם תום מלחמת העולם הראשונה עמד עם מהנדס החשמל האוסטרי יונה קרמנצקי בראש קבוצת יזמים שייסדו את "חברת הסיליקט הארץ-ישראלית". עלה לארץ ישראל ב-1920 ושימש כמפקח הטכני בבניית בית החרושת סיליקט בחולות תל אביב במשך 14 חודשים, עד לסיום הבנייה. לאחר מכן עסק במיזמים שונים בתחום המים עבור הקרן הקיימת. באמצע שנות ה-20 היה אחראי על בניית "מלון פלטין" בתל אביב. הוא נמנה עם ידידיהם הקרובים של הבעלים. זכה באזרחות כבוד של העיר תל אביב. יוסף זיידנר נפטר בכ' בסיון תש"ב בבית החולים אסותא. נטמן בבית העלמין טרומפלדור בתל אביב. הותיר אחריו את רעייתו, פני (ילידת חרקוב, 1884 - אפריל 1945). Bände, Verlag Ernst u. Sohn ,Berlin, 1921 ,Starkstromtechnik Taschenbuch für Elektrotechniker 2* דוד תדהר (עורך), "יוסף זיידנר", באנציקלופדיה לחלוצי הישוב ובוניו, כרך ב (1947), עמ' 271 ליובל השבעים של המהנדס זיידנר, דאר היום, יום חמישי, דצמבר 18, 1930 ישראל רוזוב, הרצלאים, המשקיף, 14/03/1941
אמרהיפוס

אמרהיפוס (שם מדעי: Amerhippus) הוא תת-סוג נכחד של סוס שחי בתקופת הפליסטוקן באמריקה הדרומית שלפני 2.588 עד 0.012 מיליון שנה לפני זמננו. תת-סוג זה כולל בתוכו חמישה מינים והוא תואר לראשונה ב-1950 בידי החוקר רוברט הופסטר, תחילה כסוג נפרד, ובהמשך הפך לתת-סוג כשכמה חוקרים רואים בו סוג נפרד. משמעות שמו הוא: "סוס אמריקה". המאובנים שלו התגלו באמריקה הדרומית, בין השאר ב-"Tarija Formation" שבבוליביה, בהרי סרניה דל פריגו ("Serranía del Perijá") שבוונצואלה, ב"Chiu-Chiu Formation" שבצ'ילה וב-"Sabana Formation" שבמרכז קולומביה. בנוסף התגלו מאובנים שלו באקוודור ובארגנטינה. הסוס הקדום הגיע לגובה 1.5 מטר בכתפיים ולמשקל 400 קילוגרם ודמה מאוד לסוסים המודרניים, אם כי אולי היה בעל פסים כמו של זברה. מבנה הגולגולת שלו היה מחוזק ועבה, אך הלסת העליונה כללה ניוון של השיניים החותכות ושל תקרת הלסת, דבר המרמז על כך שניזון בעיקר מעלים. הוא היה גם בעל גפיים קצרות יחסית ובמראהו הזכיר את ההיפודיון הנכחד. עקב הטורפים הרבים שרעו בערבות הפליסטוקן הוא כנראה נע בעדרים ששמרו מטורפים כמו התיילקוסמילוס והסמילודון להתקרב אליו. הוא כנראה נכחד בסוף עידן הקרח האחרון כתוצאה מציד אנושי כבד. מדיה וקבצים בנושא אמרהיפוס בוויקישיתוף אמרהיפוס, באתר NCBI (באנגלית)
שיר בעיפרון

שיר בעיפרון הוא שיר של להקת בית הבובות מתוך האלבום מדפים שיצא בינואר 2005. השיר יצא לאור במרץ 2006, כסינגל הרביעי מתוך האלבום. השיר נכתב והולחן על ידי אמיר אטיאס ועובד על ידי נתן סלומון. השיר כולל תובנות ועצות חיים רבות, כשהוא עובר מעצה אחת לאחרת, והכל מתוך נימה אופטימית שדברים הם ברי תיקון. לפי סיקור של השיר באתר כיפה, מטרתן של העצות בשיר הוא לייעץ "להיות אדם אנושי, ולפתח את האנושיות שבנו", והן לא רק עצות לחיים טובים. בריאיון עם סולן הלהקה אמיר אטיאס באתר וואלה, אמר אטיאס על השיר: "כל כך הרבה תובנות בשיר אחד, וגם היום במבט לאחור אני עדיין לא מבין מאיפה זה הגיע. אני מניח שככה זה, יש שירים שבאמת משנים ונוגעים בקצוות חשופים של כל כך הרבה אנשים, כאילו יצאו מגרונותיהם שלהם". כמו כן, הוא הודה לאנשים רבים שסיפרו לו שהשיר משמעותי עבורם ועזר להם להתגבר על מכשולים בחייהם. סרטון השיר "שיר בעיפרון" באתר יוטיוב מילות השיר "שיר בעיפרון" באתר שירונט שיר בעיפרון, מתוך אתר פזמונט שיר בעפרון / בית הבובות, מתוך אתר כיפה אמיר אטיאס, בית הבובות‏, הלו בובה: הסיפורים שמאחורי הלהיטים של בית הבובות, באתר וואלה, 29 במרץ 2016 תוצאות המצעד השנתי לשנת תשס"ו, מתוך אתר גלגלצ
אחמד מועין

אחמד מועין מוחמד דוזאנדה (בערבית: أحمد معين محمد دوزاندة; נולד ב-20 באוקטובר 1995) הוא כדורגלן קטרי המשחק בעמדת הקשר באל-ערבי. מועין התחיל את הקריירה שלו באקדמיה לכדורגל של אספירה קלאב, בקיץ 2014 הצטרף לאל-ג'יש וזמן קצר לאחר מכן הושאל לאויפן מהליגה הבלגית השנייה. ב-22 בנובמבר 2014, ערך את הופעת הבכורה שלו בקבוצה בהפסד 0–2 לאקסלסיור וירטון. בינואר 2016 חזר לאל-ג'יש אחרי שמיעט לשחק באיופן. בנובמבר 2015 נבחר לכדורגלן הצעיר של השנה באסיה. בקיץ 2017, מועין חתם לקורטורל לאונסה מהליגה הספרדית השלישית. בינואר 2018 חזר לקטר וחתם בא-דוחייל. בקיץ 2018 הושאל לקטר. ב-2 בספטמבר 2019, הבקיע את שער הבכורה שלו בקריירה בהפסד 2–3 לא-דוחייל. בצעירותו, מועין שיחק בנבחרות הצעירות של קטר ואף זכה עם נבחרת הנוער באליפות אסיה בשנת 2014. ב-14 בדצמבר 2017, ערך את הופעת הבכורה שלו בנבחרת קטר בהפסד 1–2 לליכטנשטיין. מועין נכלל בסגל הנבחרת לקראת קופה אמריקה 2019. אל-ג'יש הגביע הקטרי: 2016 נבחרת קטר אליפות אסיה בכדורגל עד גיל 19: 2014 אישיים הכדורגלן הצעיר של השנה באסיה: 2015 אחמד מועין, באתר Transfermarkt אחמד מועין, באתר Soccerway אחמד מועין, באתר BDFutbol אחמד מועין, באתר National Football Teams אחמד מועין, באתר FootballDatabase.eu